Aug 24,2018
తిరిగి ఆర్థిక శాఖ బాధ్యతలు చేపట్టిన జైట్లీ
న్యూఢిల్లీ: కేంద్ర మంత్రి అరుణ్‌ జైట్లీ గురువారం తిరిగి ఆర్థిక, కార్పొరేట్‌ వ్యవహారాల శాఖ మంత్రిగా బాధ్యతలు స్వీకరించారు. మూత్ర పిండాల సంబంధిత వ్యాధితో బాధపడుతూ ఆయన గత మూడు నెలలుగా ఆర్థిక శాఖ బాధ్యతల నుంచి దూరంగా ఉంటూ వచ్చారు. గత మే 14న జైట్లీ మూత్రపిండాలకు శస్త్ర చికిత్స జరిగిన విషయం తెలిసిందే. ఈ నేపథ్యంలో ఆర్థిక, కార్పొరేట్‌ వ్యవహారా శాఖ బాధ్యతలను తాత్కాలికంగా రైల్వే, బొగ్గు శాఖ మంత్రి పియూష్‌ గోయల్‌కు ప్రభుత్వం అప్పగించింది. దాదాపు 100 రోజుల తరువాత గురువారం తొలిసారి ఆర్థిక మంత్రి అరుణ్‌ జైట్లీ న్యూఢిల్లీలోని నార్త్‌ బ్లాక్‌లోని ఆర్థిక శాఖ వ్యవహారాల భవనంలో అడుగుపెట్టారు.
మీ స్నేహితులకు రికమెండ్ చెయ్యండి